CELEX: 62008CN0381
Language: ro
Date: 2008-08-22 00:00:00
Title: Cauza C-381/08: Cerere de pronunțare a unei hotărâri preliminare introdusă de Bundesgerichtshof (Republica Federală Germania) la 22 august 2008 — Car Trim GmbH/KeySafety Systems SRL

22.11.2008   
            
            
               RO
            
            
               Jurnalul Oficial al Uniunii Europene
            
            
               C 301/15
            
         Cerere de pronunțare a unei hotărâri preliminare introdusă de Bundesgerichtshof (Republica Federală Germania) la 22 august 2008 — Car Trim GmbH/KeySafety Systems SRL
   (Cauza C-381/08)
   (2008/C 301/29)
   Limba de procedură: germana
   Instanța de trimitere
   Bundesgerichtshof
   Părțile din acțiunea principală
   
      Reclamantă: Car Trim GmbH
   
      Pârâtă: KeySafety Systems SRL
   Întrebările preliminare
   
               1)
            
            
               Articolul 5 punctul 1 litera (b) din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială (1) trebuie interpretat în sensul că anumite contracte privind livrarea de mărfuri de fabricat sau de produs trebuie calificate ca fiind vânzări de mărfuri (prima liniuță) iar nu ca prestării de servicii (a doua liniuță), chiar atunci când cumpărătorul a formulat anumite cerințe cu privire la obținerea, transformarea și livrarea acestor mărfuri, în special în ceea ce privește garantarea calității de fabricație, a fiabilității livrărilor și a unei bune derulări administrative a tratării comenzii? Care sunt criteriile determinante pentru realizarea delimitării?
            
         
               2)
            
            
               Dacă avem de a face cu o vânzare de mărfuri, locul unde, în temeiul contractului, au fost sau ar fi trebuit să fie livrate mărfurile trebuie determinat, atunci când este vorba de vânzări la distanță, având în vedere locul predării materiale către cumpărător sau locul unde mărfurile sunt predate primului transportator în vederea transmiterii acestora către cumpărător?
            
         
      (1)  JO L 12, p. 1, Ediție specială, 19/vol. 3, p. 74.